**Anexa nr.20 la HCL nr.\_\_\_**

**REGULAMENT**

**de stabilire a procedurii de adoptare a taxelor speciale și domeniile în care se pot institui**

I. Scopul adoptării prezentului regulament

**Art. 1.** Prezentul Regulament stabilește cadrul general în care Consiliul Local al Municipiului Craiova poate adopta taxe speciale pentru funcționarea unor servicii publice locale create în interesul persoanelor fizice și juridice. Taxele speciale se instituie prin Hotărâri de consiliu distincte, caz în care acestea constituie și modalitatea administrării acestora, sau prin hotărâri de consiliu local prin care se adoptă anual impozitele și taxele locale.

II. Sectoarele de activitate în care se pot institui taxe speciale

**Art. 2.** Domeniile de activitate în care Consiliul Local poate institui taxe speciale:

- Furnizarea, desfășurarea, înființarea unor servicii publice

- Administrarea domeniului public și privat al municipiului Craiova

- Desfășurarea, finanțarea unor activități de utilitate publică

- Urbanism şi amenajarea teritoriului

- Autorizații pentru a desfășura o activitate economică și a altor autorizații

- Cadastru

- Activitatea de administrare arhivă

- Utilizarea infrastructurii

- Furnizarea unur informaţii/date sau certificate;

- Efectuarea/reconstituirea unor acte de stare civilă şi atestări profesioanale

- Activitatea de administrare a impozitelor şi taxelor

- Promovarea turistică a municipiului Craiova;

III. Condiții de instruire a taxelor speciale

**Art. 3.** Taxele speciale se vor institui pentru funcţionarea unor servicii publice locale, create în interesul persoanelor fizice și juridice care se folosesc de serviciile publice locale.

**Art. 4.** Taxele speciale instituite în conformitate cu prevederile prezentului Regulament se vor încasa în contul de taxe speciale al bugetului local la subcapitolul 36.02.06 „Taxe speciale“.

**Art. 5.** Cuantumul taxelor speciale se stabilește anual, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciilor publice locale, precum și pentru finanțarea cheltuielilor de întreținere și funcționare ale acestor servicii.

**Art. 6.** Taxele speciale vor intra în vigoare numai după ce hotărârile Consiliului Local, prin care au fost aprobate vor fi aduse la cunoștință publică.

**Art. 7.** Condițiile prevăzute în prezentul titlu trebuie întrunite cumulativ pentru instituirea taxelor speciale.

IV. Modalități de consultare și obținere a acorsului persoanelor fizice și juridice

**Art. 8**. Instituția publică ce dorește instituirea unei taxe speciale va întocmi un anunț cu privire la elaborarea propiectului prin act normativ și va sigura publicitatea acestuia după cum urmează:

- prin afișare la sediul propriu, într-un spațiu special amenajat accesibil publicului;

- prin comunicarea către mass-media locală;

- prin publicarea pe site-ul oficial al Primăriei Municipiului Craiova;

- prin transmiterea actelor normative către reprezentanții persoanelor fizice și juridice cărora li se adresează taxele;

- prin transmiterea proiectelor de acte normative către toate persoanele ce au solicitat informații în acest sens;

**Art. 9.** Anunțul referitor la elaborarea proiectului de hotărâre va fi adus la cunoștința publică cu cel puțin 30 de zile lucrătoare înaintea supunerii spre analiză, avizare și adoptare de către consiliul local și va cuprinde următoarele elemente:

- raportul de specialitate privind necesitatea adoptării actului normativ propus;

- termenul limită, locul și modalitatea în care cei interesați pot transmite în scris propuneri, sugestii, opinii , cu valoare de recomandare la proiectul supus dezbaterii.

**Art. 10.** Termenul de primire a propunerilor, sugestiilor, opiniilor va fi de 10 zile de la aducerea la cunoștința publică a anunțului referitor la elaborarea proiectului de hotărâre.

**Art. 11.** Autoritatea publică va supune dezbaterii publice proiectul de act normativ, prin care se propune instituirea de taxe speciale, dacă acest lucru se solicită în mod expres de către persoanele fizice și juridice, în termen de cel mult 10 zile de la data solicitării acestui lucru.

**Art. 12**. Dacă nu se primesc opinii, sugestii, propuneri la proiectele de hotărțri prin care se instituie taxe speciale, acestea vor fi supuse dezbaterii Consiliului Local al Municipiului Craiova în forma propusă de inițiator.